เหตุระเบิดในจังหวัดสุราษฎร์ธานี พ.ศ. 2525

เหตุระเบิดในจังหวัดสุราษฎร์ธานี พ.ศ. 2525 เกิดขึ้นที่ ศาลากลางจังหวัดสุราษฎร์ธานี (หลังเก่า) ตำบลตลาดเหตุระเบิดศาลากลาง อำเภอเมืองสุราษฎร์ธานี จังหวัดสุราษฎร์ธานี ในวันที่ 19 มีนาคม พ.ศ. 2525 เวลา 8.45 นาฬิกา มีผู้เสียชีวิต 6 ราย บาดเจ็บ 91 ราย คนร้ายใช้รถเก๋งยี่ห้อฟอร์ด รุ่นเก่า ติดทะเบียนปลอม บรรทุกดินระเบิดชนิดที่ใช้กันตามเหมือง 70-80 ปอนด์ มาจอดตรงใกล้ห้องอัยการ ซึ่งตรงกับห้องผู้ว่าฯที่อยู่ชั้นบน แล้วจุดชนวนระเบิดด้วยไฟฟ้า มีพยานเห็นขณะคนร้ายจุดระเบิดแล้ววิ่งขึ้นมอเตอร์ไซด์หนีไป สาเหตุมาจากการก่อการกำเริบคอมมิวนิสต์ในประเทศไทย ผู้ก่อเหตุสันนิษฐานว่ามาจากพรรคคอมมิวนิสต์แห่งประเทศไทย

ภายหลังเกิดเหตุศาลากลางจังหวัดสุราษฎร์ธานีย้ายที่ทำการไปอยู่ ตำบลมะขามเตี้ย แทน

 ดูเพิ่ม 
 ลัทธิคอมมิวนิสต์ในประเทศไทย
 สงครามเวียดนาม
 การก่อการกำเริบคอมมิวนิสต์ในประเทศไทย

 อ้างอิง 

หมวดหมู่:เหตุการณ์ในจังหวัดสุราษฎร์ธานี
หมวดหมู่:อำเภอเมืองสุราษฎร์ธานี
หมวดหมู่:ประเทศไทยในปี พ.ศ. 2525
หมวดหมู่:การก่อการกำเริบคอมมิวนิสต์ในประเทศไทย